****

**670510401164**

**ТАНИРБЕРГЕНОВА МАРЖАН ТАНИРБЕРГЕНОВНА,**

**№7 «ЕрТөстік» санаторлық бөбекжайының тәрбиешісі.**

**Маңғыстау облысы, Жаңаөзен қаласы**

**ОТБАСЫМ – КҮНШУАҒЫМ**

 **Мақсаты:** Ата-аналар арасында балабақшамен қарым-қатынасты нығайту, жағымсыз көңіл-қүйден арылуға,назарды жинақтауға, тәрбиешілермен ортақ іс-әрекет процессіне тұрақты түрде араласуға, өз мүмкіндіктерін түсінуге бағыттау,өзін-өзі тануын, өзіндік бағалауын, белсенділігін, ептілігін арттыру, өзін еркін сезінуге көмектесу.

**Қажетті құралдар:** қатысушылардың санына қарай А4 қағаз, қағаздан қиылған үлкен жүрек,кішкентай жүрекшелер, үлестірме қағаздар,қорапша.

* Қайырлы күн, құрметті ата-аналар! Мен сіздерді көргеніме қуаныштымын! Көңіл-күйлеріңіз қалай?

Алдымен, құрметті ата-аналар бір-бірімізбен танысып алайық.

**1.«Танысу» жаттығуы**

* Бір-бірімізбен танысу үшін, алдымен өз есімізді айтып, бір қимыл көрсетеміз. Ал барлық ата-аналар, ата-ананың айтқан есімін және қимылын қайталау керек.

2.Тамаша...! Ендеше ата-аналар, бір-бірімізбен амандасып алайық

**"Алақандар" жаттығуы.**

Кел ойнайық,ата-аналар!

Көтерілсін алақандар!

Бір-біріне жақындасын.

Достықтары жарасқандар!

Алақандар жақындаңдар.

Ал кәнеки, сіз санаңдар.

1,2,3,4,5 (шапалақтау)

Жалғастырып достықты (алақанды ысу)

"Менің көршім ең мықты"

Оң қол солай мақтады (оң жақтағы адамның қолын қысу)

Көрші қарап жатпады,

Ол да солай мақтады (сол жақтағы адамның қолын қысу)

Алақанды көтер тұп-тура,

Бірге айтайық ура,ура!

**3.Жаттығу – сәлемдесу «Көңілді әткеншек»**

Ата-аналар екі (сыртқы және ішкі) шеңбер жасап тұрады. 2 шеңберде тұрған қатысушылар бір-біріне қарап тұрады.Музыка әуеніне екі шеңбердегі ата-аналар бір-біріне қарама-қарсы қозғалады. Тәрбиеші белгісі бойынша тоқтап, бір-бірімен сәлемдеседі: бірінші- бір-бірлеріне арқа,екінші- шынтақ, үшінші- алақандарын тигізіп)

Құрметті ата-аналар бүгін біз отбасы тақырыбында әңгімелесеміз.Кездесуміздің аты да "Отбасым – күншуағым" деп аталады.

-Рахмет ата-аналар,ендеше жұмысымызды бастамас бұрын, ойынмен бастағым келіп тұр .Ойын **«Ашық микрофон»** деп аталады,отбасы туралы бірнеше сұрақтар қойылады. Ойларыңызды ашық, еркін айтуларыңыз сұралады.

**Сұрақтар:**
1. Отбасы дегенді қалай түсінесіңдер?
2. Отбасының басшысы кім?
3. Отбасы қандай болуы керек?
4. Барлық отбасы бірдей болады деп ойлайсыңдар ма?
5. Сен қандай отбасын армандайсың?
5. Өз отбасыңа көңілің тола ма?

7. Отбасын неліктен жақсы көресіңдер?
Тағы түрлендіріп сұрақ қояйын:
1. Балаңызды, қызыңызды қалай еркелетесіз?
2. Балаңызға үнемі көңіл бөлсіз бе?
3. Отбасы тәрбиесіне кім көбірек көңіл бөледі?
4. Балаңыздың қандай жағымсыз, жат қылықтардан аулақ болғанын қалар едіңіз?
5. Балаңыздың қандай жақсы істері мен әрекеттерін үлгі етер едіңіз?
6. Бала тәрбиесі үшін отбасы жауапкершілі басым ба, әлде мектептің, балабақшаның жауапкершілігі басым ба?

Отбасы — адам баласының түп қазығы, алтын ұясы. Адам баласы шыр етіп дүние есігін ашқаннан бастап сол ортаның ыстық - суығына бейімделіп, ықпалына көніп, осында ер жетеді. Отбасының екі тірегі — әлпештеген әке мен аялаған ана. Ата - анаға үлкенге қызмет етіп, әкеңнің еңбегін, анаңның ақ сүтін өтеу — біздің борышымыз. Ата — ана — отбасының негізгі діңгегі, бастапқы дәнекері. Бала әкеден ақыл, анадан мейірім алады. Әке туралы айтсақ, әке отбасының асыраушысы, қамқоршысы. Ана — отбасының ұйтқысы, жылуы, шуағы.

**Практикалық жұмыс: "Отбасының құрылымы" өмірде маңыздылығы.**

1.Отбасы яғни сіздің құрған жеке отбасыңыз

2.Күйеуің

3.Ата-ана

4.Жұмыс

5.Мен

Алдарыңызда ақ қағаз бар соған жазамыз.Сіздер қалай ойлайсыңдар.Сосын оқып беріңіздер.

**Ойын «Магнит»**

Мақсаты: Ата-аналар арасында жылы қарым-қатынас орнату, белгі бойынша қимылдауға жаттықтыру.

Ойын барысы: Ата-аналар шеңбердің бойымен музыка әуеніне билеп жүреді. Музыка әуені тоқтап, тәрбиеші бір ананың есімін айтқанда, ата-аналар есімі аталған ананың айналып, шеңбер жасап тұра қалады. Ойын 2-3 рет қайталанады.

**«Білімдіге дүние жарық»** деп аталады. Мұнда сіздердің шапшаңдылықтарыңды, біліктіліктеріңді аңғарамыз. Ендеше викториналық сұрақтар беріледі.

1. Балдан тәтті не? ( бала)

2. Қара шаңырак иесі кім? ( кенже ұл)

3. Әкеден балаңа берілетін зат ( мұра)

4. Үйдегі алтын адам кім? ( ана)

4.Үш арсызды ата? ( ұйқы, тамақ, күлкі)

5.Мемлекеттік рәміздерді ата (елтаңба, ту, гимн)

6.7 атаны ата (ата, әке, бала, немере, шөбере, шөпшек, немене)

**Ой толғау «Болашағымыз білімді жастардың қолында»** дегендей сурет салу байқауы.

Ойын шарты: Бір ата-ана келіп қағаз алады.Сол қағазда тапсырма бар соның суретін салып қорғап әңгімелеп береді.

Келесі **«Тіл өнері» мақал мәтелдің жалғасын табу. Ата-аналар ды екі топқа бөлеміз.** Яғни мұнда қай топ бірінші қол көтереді, сол топ жауап береді.

1. атаның баласы болма,............................. ( халықтың баласы бол)
2. Ұяда не көрсең , ....................................( ұшқанда соны ілерсің)
3. Балалы үй базар, ..................................( баласыз үй қу мазар)
4. ата көрген оқ жонар, ..........................( ана көрген тон пішер)
5. Ананың сүті – бал, ................................( баланың тілі – бал)
6. Туған үйдің түтіні жылы, ..............................( туған ананың күтімі жылы)
7. Анаңа ауыр сөз айтпа, ...............................( артыңа ауыр жүк артпа)
8. ............ – ананың бауыр еті, көз нұры. ( бала)
9. Әке – асқар тау, .............................( ана- шалқар көл)
10. «Жеті атасын білмеген: ................(жетесіз»),

Қорытынды.

Жаттығу: «Ата-аналардың жүрегі»

Мақсаты: Ата-аналардың мейірімділігін арттыру.

Жүргізуші: -Құрметті әріптестер, әр ата-ананың өз жүрегі болады. Біздің ата-аналардың жүрегі мынадай үлкен, мейірімді деп ойлайықшы.Ата-аналарымыздың жүзінде қуаныш болса, біздің мына жүрегіміз қуанады, біз мұнайсақ, жүрегіміз де мұңаяды. Әрдайым тобымыздың ата-аналары да бізге ұзым,ұжымызда қуанышты күндер көп болсын деген ниетпен, бір-бірімізге деген жылы, жағымды лебізімізді білдірейікші.Ол үшін алдарында жатқан қағазға өздеріннің есімдерін жазып, қорапшаға саласыздар,кезекпен ата-ананың біздің атымыз жазылған қағазды алып, сол адамға жүрегінізден шыққан жылы, мейірімді лебізіңізді арнап, алдарында жатқан кішкентай жүрекшелерге жазып, жүрекшені сол адамға сыйлайсыз.

(ата-аналар мен апайы өздеріне арналған лебізді оқып, жүрекшелерді үлкен жүрекке жабыстырады).

Талқылау: Өзіңізге арналған лебізіңізді оқығанда қандай сезімде болдыңыз?

Лебіз жазу оңай әлде қиын болды ма?

Жүргізуші: Жарайсыңдар, ата-аналар.Әрдайым бір-бірімізге деген мейіріміз үстем, қарым-қатынасымыз жақсы болып, ауызбіршілігіміз бен отбасы мен балабақшадағы ынтымағымыз арта берсін деген ниетпен шеңберге тұрып, бір-бірімізге қошемет көрсетейік.